**OSNOVNA ŠKOLA BISTRA
Bistranska 30
Poljanica Bistranska**

**ZAPISNIK SA 6. SJEDNICE VIJEĆA RODITELJA**

**U ŠKOLSKOJ GODINI 2017./2018.**

Šesta sjednica Vijeća roditelja OŠ Bistra u šk. god. 2017./2018. održana je 28. lipnja 2018. godine u novoizgrađenom djelu matične škole u Poljanici s početkom u 18:30 sati. Sjednicu je vodila gđa. Mirjana Eršek, predsjednica Vijeća roditelja. Od ukupno 28 članova Vijeća prisutno je bilo 18 roditelja, dok je 10 članova bilo odsutno.

*Prisutni članovi vijeća roditelja:* Božena Babić, Lucija Katalenić, Josip Brajković (2.a), Tanja Lešnjak, Renata Car Lacković, Josip Brajković (3.a), Ana Pavetić, Vlatka Legenović, Kristina Vlahović Sabljić, Suzana Muhek, Krunoslav Car, Željka Rasi, Nikola Gulić, Ines Čeko, Dean Matijašević, Mirjana Eršek, Mario Zajec i Natalija Dubravec.

Sjednici je prisustvovao i ravnatelj škole, gosp. Eduard Kovačević.

**Dnevni red:**

**1. Verifikacija zapisnika sa 5. sjednice sjednice Vijeća roditelja**

**2. Glasovanje temeljem natječaja za Ravnatelja OŠ Bistra**

**3. Razno**

**1.Verifikacija zapisnika sa 5. sjednice Vijeća roditelja**

Zapisnik sa prošle sjednice Vijeća roditelja jednoglasno je prihvaćen.

**2. Glasovanje temeljem natječaja za Ravnatelja OŠ Bistra**

Na sjednici je prisustvovalo 18 članova Vijeća roditelja čime je postignut kvorum (natpolovična većina Vijeća) potreban za pristupanje glasanju za ravnatelja škole. Gđa. Eršek pročitala je uvjete natječaja za ravnatelja škole objavljenog 30.05.2018. na oglasnoj ploči škole, u tiskanom mediju 24 sata te na web stranici škole.

Utvrđeno je izborno povjerenstvo u sastavu:

- Ines Čeko – predsjednica

- Natalija Dubravec – zapisničar

- Vlatka Legenović – član

Nakon utvrđivanja izbornog povjerenstva, ravnatelj je napustio sjednicu.

Kandidati za izbor ravnatelja škole koji su zadovoljili uvjete propisane natječajem bili su predočeni abecednim redom:

1. Duić Marina, dipl. učitelj
2. Kovačević Eduard, dipl. učitelj
3. Šereg Borislav, prof.

Gđa. Eršek pročitala je životopise i motivacijska pisma svih kandidata. Nakon što je izborno povjerenstvo utvrdilo ispravnost glasačkih listića, listići su podijeljeni svim članovima vijeća. Glasovanje je bilo tajno.

Nakon prikupljenih glasačkih listića, izborno povjerenstvo je prebrojilo glasove, te je utvrđeno da su svi glasački listići važeći, a glasovi za izbor ravnatelja su slijedeći (od najmanje prema najviše dobivenom broju glasova):

1. Šereg Borislav – 1 glas
2. Kovačević Eduard – 7 glasova
3. Duić Marina – 10 glasova

Obzirom na rezultate glasanja prisutnih članova Vijeća roditelja, utvrđeno je da Vijeće svoj glas daje kandidatkinji gđi. Marini Duić.

Članovi Vijeća predložili su da se kod slijedećeg natječaja u postupak uvrsti i usmeno predstavljanje kandidata, kao i pismo preporuke i eventualno fotografija kandidata na životopisu.

**3. Razno**

Roditelje je zanimalo na koji način odluka o prednosti zapošljavanja branitelja utječe na izbor ravnatelja. Jedna članica Vijeća je objasnila da ukoliko dva ili više kandidata imaju isti broj glasova, a jedan od njih je nezaposleni branitelj ili branitelj koji ne radi u svojoj struci, tada on ima prednost pri zapošljavanju.

Gđa. Eršek pripremila je prijedlog sastavljen za Općinsko vijeće i Načelnika, vezano uz provedbu i sufinanciranje škole u prirodi. Prijedlog je sastavljen na temelju ankete provedenem među roditeljima 3. razreda. Dogovoreno je i da će se u prijedlogu uvrstiti i dodatak za utvrđivanje sastanka predstavnika Vijeća roditelja, na kojem će se razgovarati o mogućnostima organizacije škole u prirodi. Oformljena je skupina predstavnika vijeća u sastavu gđa. Mirjana Eršek. gđa. Kristina Vlahović Sabljić, gđa. Natalija Dubravec i g. Josip Brajković, koji će prisustvovati sastanku s predstavnicima Općine.

Među roditeljima djece koji su završili prvi razred (1.a i 1.b) provedena je anketa kojom je utvrđeno da je 10 roditelja zainteresirano za organizaciju produženog boravka za djecu u 2. razredu. Potrebno je utvrditi potrebu za produženim boravkom i u ostala dva razreda, te ukoliko se postigne dovoljan broj za organizaciju dnevnog boravka uputiti zamolbu Načelniku i Općinskom vijeću za odobrenje sufinanciranja drugog učitelja i kuhara. Roditelje je zanimalo na koji će se način organizirati boravak, u smislu prijevoza djece iz područnih škola. Predloženo je da, ukoliko je moguće, djeca koja su u boravku budu u jednom razrednom odjeljenju, u jednoj smjeni.

Nije bilo dodatnih pitanja.

Sjednica je završila u 19 sati i 45 min.

U Poljanici Bistranskoj, 8.05.2018.

Predsjednica Vijeća roditelja:

Mirjana Eršek

Zapisničar:

Lucija Katalenić